[{"text_idx": "#000002", "text": "Daudaun ne\u2019e iha Timor-Leste, mosu sujestaun barak kona-ba\u0301 nesesidade lei ida ne\u2019ebe\u0301 bele regula konteudu media sosial. Preokupasaun sira mosu kona-ba\u0301 komentariu no diskusaun kro\u2019at sira iha media sosial, ne\u2019ebe\u0301 dalaruma la sita evidensia no enkoraza divizionismu, no baibain involve identidade falsu sira no susar identifika ninia identidade lolos. Partikularmente lider poli\u0301tiku sira, exije lei ida ne\u2019ebe\u0301 regula retorika sira ne\u2019ebe\u0301 insulta hasoru sira. Fundasaun Mahein (FM) fiar katak padraun destrutivu sira iha media sosial presiza atensaun, ida ne\u2019e exije mos katak lei protesaun ba sidadaun sira nia direitu ba liberdade expresaun nian."}, {"text_idx": "#000005", "text": "Problema foun ne\u2019ebe\u0301 mosu relasiona ho investigasaun poli\u0301sia nian (PNTL) ba kazu ne\u2019ebe\u0301 iha media sosial. Iha RTTL no GMN TV mosu gravasaun kona-ba\u0301 investigasaun poli\u0301sia nian hasoru suspeitu sira ne\u2019ebe\u0301 deskonfia insulta lider poli\u0301tiku sira iha media sosial. Pu\u0301blikasaun ba interogasaun poli\u0301sia nian ne\u2019e viola prinsipiu sira segredu justisa ne\u2019ebe\u0301 regula kona-ba\u0301 investigasaun hotu-hotu poli\u0301sia nian. Iha Timor-Leste, suspeitu sira ne\u2019e \u201cinosente to\u2019o iha prova ba sira nia sala ka kulpa\u201d. Maibe, bainhira interogasaun fo sai iha televizaun, suspeitu sira simu imediatamente kondenasaun husi komunidade tomak, antes sira hetan kualker prosesu legal ruma. Ida ne\u2019e konstitui hanesan hahalok ne\u2019ebe\u0301 la profesional husi membru PNTL no FM bolu atensaun ba sira nia komandante hodi instala prosedementu disiplinar ba membru PNTL sira ne\u2019ebe\u0301 involve."}, {"text_idx": "#000012", "text": "Sistema kolokasaun Siguransa Pesoal \u2013SP ne\u2019ebe\u0301 konsentradu ba lider no estrutura ezekutivu nian durante ne\u2019e sai nu\u2019udar pratika monopo\u0301liu ida iha Timor-Leste. Realidade membru governu, lider lejizlativu no eis titularis"}, {"text_idx": "#000018", "text": "FM hala\u2019o nia Board Diretores Dahuluk iha 2023\nMaljestaun movimentu vei\u0301kulu no halai kareta arbiru: impaktu ba seguransa pu\u0301blika no dezenvolvimentu ekono\u0301miku\nReativa membru PNTL reformadu hafraku integridade setor seguransa\n\u201cTimor-Leste atu falla\u201d: tebes ka lae?\nIntegrasaun Timor-Leste ba ASEAN ho Arte Diplomasia"}]